Last Girl on Earth

Last Girl on Earth (בעברית: הילדה האחרונה על כדור הארץ) היה סיבוב ההופעות השלישי של זמרת הפופ ריהאנה, שנועד לקדם את אלבום האולפן הרביעי שלה, Rated R. סיבוב ההופעות התחיל בתאריך 16 באפריל 2010, הסתיים אחרי 11 חודשים בתאריך 12 במרץ 2011 וכלל 67 יעדים, מתוכם 30 באירופה, 27 בצפון אמריקה, 9 באוסטרליה והופעה אחת בישראל שבאסיה. ההופעה בישראל התקיימה ב-31 במאי 2010, בחסות חברת אורנג', באצטדיון בלומפילד בתל אביב. ריהאנה הכריזה על תחילתו של סיבוב ההופעות בדצמבר 2009 ואמרה: "זה הולך להיות סיבוב הופעות עולמי, אז זה הולך להיות מאוד ארוך, אנחנו בהחלט נהיה בעיר שלך אז כדי שתחפש אותנו". סיבוב ההופעות הרוויח בסיומו 50 מיליון דולר מ-61 מופעים, מתוכם 10 מיליון דולר ב-9 יעדים באוסטרליה, וקיבל ביקורות חיוביות מהמבקרים.

רקע ופיתוח 

בריאיון עם תוכנית הטלוויזיה "Entertainment Tonight", הסבירה ריהאנה את השם של סיבוב ההופעות: "אני רוצה לחשוב על עצמי כילדה האחרונה על כדור הארץ, כי לפעמים אנשים מקבלים החלטות המבוססות על ההשקפה של אחרים ואתה יודע, בשבילי החיים שלי הם החיים שלי. זה העולם שלי. ואני הולכת לחיות אותם בדרך שאני רוצה. ככה אני חושבת על כל דבר, באופן בו אני מתמקדת בי ובעבודה שלי. זה באמת מרחב צר התקדמות". סיבוב ההופעות, בכוריאוגרפיה של טינה לנדון, הוכרז באופן רשמי ב-9 בדצמבר 2009, על הסט של הקליפ לשיר Hard. ריהאנה גם הודיעה שכמה מהתאריכים בסיבוב ההופעות באירופה יוכרזו באתר האינטרנט הרשמי שלה. על פי עיתון Pollstar, במהלך 2010 גרפה ריהאנה 27 מיליון דולר בסיבוב ההופעות. בסיום הסיבוב הרוויחה 40 מיליון דולר. מבין זמרי החימום בבריטניה, נבחרה הזמרת פיקסי לוט ובתוספת של הרגע האחרון גם Tinie Tempah ו-Tinchy Stryder. בריאיון ל-MTV ריהאנה אמרה: "אנחנו כבר יוצאים עם רעיונות שונים וכל מיני דברים מגניבים שאנחנו יכולים לעשות, דברים שמעולם לא ראו לפני כן. אבל עכשיו אנחנו כבר מתחילים ונכנסו לפרטי פרטים של כל מה שצריך. האווירה של הסיור תהיה כמו האינטרנט. צפויות כמה הפתעות סקסיות בבריטניה כי אני אלך עד הסוף עם הסיור ואני מקווה להופיע בכמה פסטיבלים בבריטניה". במהלך החזרות לסיבוב ההופעות ריהאנה לקחה גם כמה שיעורי תופים מטראביס בארקר. נוהג זה שימש אותה מאוחר יותר כאשר ביצעה את גרסת הכיסוי לשיר The Glamorous Life, שבוצע במקור על ידי שילה אי. באפריל 2010 הודיעה ריהאנה על כמה תאריכים ומקומות בהם תופיע בצפון אמריקה. כזמרת חימום, הייתה אמורה להופיע הראפרית ניקי מינאז', אך ויתרה על השתתפותה כי הייתה צריכה לעבוד על אלבום הבכורה שלה. ב-5 באפריל 2010, העלתה סרטון לאתר יוטיוב הנועד לפרסם את סיבוב הופעות.

במרץ 2010 הודיעו העיתונים הישראליים כי ריהאנה תופיע בישראל באצטדיון בלומפילד בתל אביב בחסות אורנג'. בחסות זו אורנג' אפשרה בפרויקט מיוחד לבני 16 ומעלה ולכל מי שמתנדב 4 שעות לקהילה לקחת חלק בהופעה ללא עלות. מאוחר יותר הוכרז כי ריהאנה תצטרף למתנדבים לפני ההופעה כדי לעשות את העבודה בקהילה המקומית.
בריאיון עם AOL ריהאנה אמרה כי הקהל צריך לצפות לשדרוג גדול בהשוואה להופעות הקודמות שלה. היא ציינה: "מעולם לא עשיתי סיור בצורה כזאת. ההפקה לא תאומן והתלבושות... אנחנו לקחנו את זה לרמה אחרת לגמרי. חזותית וקולית זאת הולכת להיות עליית מדרגה גדולה מהפעם הקודמת". ההועפה בבימויו של ג'יימי קינג שעבד בעבר עם מדונה, בריטני ספירס ואבריל לאבין. טינה לנדון שעבדה עם ג'נט ג'קסון, שימשה ככוריאוגרפית. מנהל קריאייטיב לסיור הוא סיימון הנווד, שהיה גם המנהל הקריאטיבי של האלבום Rated R. הנווד הסביר על סיבוב ההופעות: "במשך חודשים דיברנו בהרחבה על סיבוב ההופעות אפילו עוד לפני שחרור האלבום והסתכלנו על כל היבט של הסיור מסטייל ועד לראיונות חזותיים. יש סיפור גדול שהתפתח באמצעות הקמפיין ולבסוף נחשף בסיור. חלק מההשארה לסיור היה מהסרט "איש האומגה" וחלק מהרעיונות היו כמובן מהשירים או מחזיונות אישיים של ריהאנה". הגיטריסט נונו בטנקורט  חתם להוביל את הלהקה. הוא אמר כי "החזרות היו יותר טובות ממה שציפיתי כי הלהקה היא מדהימה ביותר, ואני מקבל את הזכות להוסיף להרכב שלהם צליל. זה הולך להיות כיף."

ביקורות 

ה-Telegraph אמר: "בזמן שהסיור היה בבריטניה ובארצות הברית ריהאנה הייתה סופרסטאר R&B והיא לא לקחה שבויים. היא פתחה עם בלדת הפופ רוק Russian Roulette שברקע היה סרטון של בובות שנשרפות והחליפה את הבגדים בביצוע השיר השני שלה (Hard), בו היא ישבה בפישוק רגליים על קנה רובה של טנק ורוד בגודל טבעי ואילו להקת המחול היו חצי עירומים בתלבושת צבאית וסחררו את הקהל עם הרובים שלהם. סקס, אלימות ופירוטכניקה (כולל ענני פטריות כדי ללוות את פצצת תבערת האש) היו הנושאים המרכזיים של הערב. יש לריהאנה סט שלם של להיטים שכל אחד מהם בוצע במקסימום בשביל לדפוק את הדולרים של הקהל: עם תלבושות חושפניות, ריקודי זימה, והתפאורה ומסכי Sci-Fi שמושכים את העין. האוהדים הצעירים ובעיקר נשים שבאמת מעריצים את ריהאנה היו מלאי גרון בכל פעם שניתנה להם הזמנות להצטרף אל השירה. סקס ואלימות ואולי האיפור והבידור שברו את הקופות של המאה ה-21 אבל המחירים היו אובדן תמימות, קסם ואינדיבידואליות". Radio 1 אמר: "הכוכבת בת ה-22 לבשה שמלה שחורה באורך הרצפה עם אורות מהבהבים אדומים ופשוט בעטה את המופע באצטדיון O2 שהחל עם השיר Russian Roulette, שאגב אם כבר מדברים רוב הקהל התלהב מהביצוע. המופע הסתיים עם הלהיט הגדול ביותר שלה עד כה, Umbrella, ששהה 10 שבועות רצופים במקום ה-1 ב-2007 בבריטניה". The Mirror אמר: "כשיצאה ל-Last Girl on Earth, שהנושא שלו הוא כמו בחיים, היא פצחה בביצוע לוהט של Russian Roulette וזה לא היה ליפסינק. היא הגבירה את המשחק שלה והיא מוכנה לקרב אותו למעשים נשיים חדשים". מיקאל ווד מ"רולינג סטון" כתב ביקורת על הקונצרט בלוס אנג'לס: "ריהאנה החזיקה את תשומת הלב של הקהל לאורך כמעט שעתיים מלאות בשינויי תלבושות, קטעי וידאו וקטעי במה מורכבים".

קליי מקליין מ-BET אמרה על המופע: "ייתכן שהיו ספקות, אבל ריהאנה הוכיחה שיש לה כוח לתפקד על במה במשך כמעט שעות. ריהאנה יכולה לשיר ולא היו סימנים על השפתיים של ליפסינק. ריהאנה לא אמרה שהיא הייתה ויטני יוסטון, ובזמן שאין לה מנעד קולי מסיבי, היא משתמשת בקול שלה היטב, ונשמעה בדיוק כמו התקליטים שלה ושרה בקולי קולות". הניו יורק פוסט אמר: "ריהאנה היא נערת חלומות. היא שמרה למופע סט תוסס עם זיקוקים, ארסנל של אביזרי אקדח וריקודי פופ תוססים. בשיר האחרון "Umbrella" ריהאנה נתנה ביצוע מחשמל ומעולה".

תקריות 
ב-19 באפריל 2010, אחרי הופעתה בשווייץ, גרמה ריהאנה לכותרות בעיתונים כשנלקחה לבית חולים בציריך. מנהלה האישי אמר: "היו לה צלעות פצועות והיא הלכה לעשות בדיקה כדי להיות בטוחה שזה לא רציני, וזה לא היה". בבית החולים בציריך אמרו: "ריהאנה עברה תאונה ויותר מזה אנו לא נגיד. אנחנו לא הולכים לתת את כל פרטים." ריהאנה, לעומת זאת, עדיין הייתה מסוגלת לבצע את ההופעה הבאה בליון, צרפת, ב-20 באפריל.

תקציר המופע 
המופע נפתח בסרטון של השיר "Mad House", בו נראית ריהאנה משובטת בתוך מעבדה לבנה. לאחריו נפתחת המערכה בשיר "Russian Roulette", כאשר במהלכו הוקרן במסך מאחור סרטון שבו רואים בובות נשרפות וריהאנה לובשת שמלה שחורה עם אורות אדומים מהבהבים שהיא עומדת על במה נוספת אשר מתרוממת באוויר. בשיר "Hard" ריהאנה מחליפה לבגד גוף ויושבת על תותח ורוד בגודל טבעי כאשר עשן יוצא ממנו ורקדנים בלבוש צבאי רוקדים עם רובים בידיהם. בשיר שלאחריו, "Shut Up and Drive", ריהאנה מבצעת את השיר ליד מכונית בגודל טבעי ובסיום השיר ריהאנה חובטת במכונית עם אלה. בשיר הבא, "Fire Bomb", ריהאנה מבצעת את השיר ללא רקדנים כאשר היא ממשיכה לעמוד על אותה המכונית. בזמן שריהאנה מבצעת את השיר "Disturbia", רקדנים, הלבושים כמו מפלצות, עומדים על קביים מקיפים אותה. לאחר מכן מוקרן סרטון נוסף תחת השם "Welcome To Rihanna's World" ובו מוקרנים אוסף של קטעים ואפקטים. אחרי סרטון זה, ריהאנה פותחת את המערכה הבאה בשיר "Rockstar 101" בו היא לבושה בבגד גוף שחור. בתחילת השיר ריהאנה יורדת לבמה במעלית ולאחר מכן מבצעת את השיר כשהיא אוחזת בגיטרה שחורה. בשיר "Rude Boy" ריהאנה עומדת ליד ערמת טלוויזיות כאשר צלמי פפראצי מקיפים אותה. ריהאנה מבצעת את השיר "Wonderwall" (גרסת כיסוי) ולאחריו את השיר "Hate That I Love You" כשהיא יושבת על הבמה עם רקדניה. בביצוע השיר "Rehab" ריהאנה שוכבת על כיסא מסתובב. לאחר מכן ריהאנה מבצעת את השירים "Unfaithful" ו-"Stupid in Love" ללא ליווי של רקדנים או אביזרים. בשיר "Te Amo", רקדן, שידיו קשורות למתקן, רוקד על הבמה ואז ריהאנה עולה באוויר כאשר היא יושבת על מתקן בצורת רובה. אחרי הביצוע לשיר "Te Amo" מוקרן שוב סרטון מעבר בשם: "?Can You Hear Us" בו נראית ריהאנה מסתובבת במעגל סביב עצמה. כאשר ריהאנה עולה לשיר את "Don't Stop the Music" היא עולה בלבוש חדש, הפעם בבגד לבן עם רשת לבנה. במהלך ביצוע השיר הרקדנים מבצעים פעלולים בתוך כלוב ירוק בצורת קובייה. אחרי השירים "SOS" ו-"Let Me", ריהאנה מבצעת את "The Glamorous Life" (גרסת כיסוי), בו היא מבצעת סולו תופים קצר בעצמה. אחרי ביצוע השירים: "Breakin' Dishes" ו-"Take a Bow", עוברת ריהאנה לבצע מחרוזת של השירים "Wait Your Turn"\"Live Your Life"\"Run This Town", כאשר היא מוקפת בבובות מתכת. בסיום המופע, בלהיט "Umbrella", ריהאנה עולה בבמה קטנה מעל הקהל כאשר היא אוחזת במוט דמוי מטרייה.

הופעות באוסטרליה 
המופע חולק לשני חלקים כאשר החלק הראשון קרוי: Last Girl on Earth 0.1 וחלקו השני נקרא Last Girl on Earth 0.2. החלק הראשון בוצע בתאריכים 16 באפריל 2010-28 באוגוסט 2010 בצפון אמריקה, אסיה ואירופה ואילו החלק השני באוסטרליה בלבד מה-25 בפברואר 2011 עד ל-12 במרץ אותה שנה. במהלך ההופעות באוסטרליה ריהאנה ביצעה את השירים: "Love the Way You Lie (Part II)", "S&M", "What's My Name?", ו-"Only Girl (In the World)", במקום השירים "Stupid in Love", "Rehab" ו-"Russian Roulette".

שידורים והקלטות 

שתיים מההופעות בסקוטלנד הוקלטו ושודרו באופן חלקי על ידי מספר תחנות רדיו ברחבי אירופה. המופע במנצ'סטר הוקלט ושודר בתחנת רדיו גרמנית. בנוסף, המופע ב-5 ביוני בפסטיבל הרוק של ריו במדריד, ספרד, שודר על ידי רשת טלוויזיה הספרדית TVE.

שינויים 
 במהלך ההופעה באנטוורפן ריהאנה ביצעה את "Photographs".
 במהלך ההופעות בישראל, טורקיה, יוון וספרד, השיר "Russian Roulette" לא בוצע.
 במהלך ההופעה בטוסון השירים: "Russian Roulette" ,"Fire Bomb" ,"Rockstar 101" ו-"Wonderwall" לא בוצעו.
 במהלך ההופעה בלארדו השיר "Wonderwall" לא בוצע ולאחר מכן הוסר מרשימת השירים.
 במהלך ההופעה ב- Uncasville השיר "Rehab" לא בוצע.

זמרי חימום 

 די ג'יי דאדי קיי - אנטוורפן
 ויטה - צרפת
 פיקסי לוט - בריטניה (תאריכים נבחרים)
 Tinchy Stryder - לונדון
 Tinie Tempah - בריטניה (תאריכים נבחרים)
 יוסטון פרוג'קט - ישראל
 וגאס - צרפת
 קשה - צפון אמריקה
 Travie McCoy - צפון אמריקה (תאריכים נבחרים)
 DJ Brian Dawe - צפון אמריקה (תאריכים נבחרים)
 DJ Ross Rosco - סירקוזה
 ג'יי ברזיל - סירקוזה
 קלווין האריס - אוסטרליה
 Far East Movement - אוסטרליה
 אלכסיס ג'ורדן - אוסטרליה (תאריכים נבחרים)

רשימת השירים

אירופה
 "Mad House" (וידאו פתיחה, מכיל סימפולים של Disturbia)
מערכה ראשונה:
 "Russian Roulette"
 "Hard"
 "Shut Up and Drive"
 "Fire Bomb"
 "Disturbia"
מערכה שנייה:
 "Rockstar 101"
 "Rude Boy"
 "Wonderwall"
 "Hate That I Love You"
 "Rehab"
מערכה שלישית:
 "Unfaithful"
 "Stupid in Love"
 "Te Amo"
 "Photographs" (בוצע באנטוורפן וארנהם בלבד)
מערכה רביעית:
 "Don't Stop the Music"
 "Breakin' Dishes"
 "The Glamorous Life"
 "Let Me"
 "SOS"
 "Take a Bow"
הדרן:
 "Medley" (מחרוזת של 3 שירים ברצף)
 "Wait Your Turn"
 "Live Your Life"
 "Run This Town"
 "Umbrella"

צפון אמריקה
 "Mad House" (וידאו פתיחה, מכיל סימפולים של Disturbia)
מערכה ראשונה:
 "Russian Roulette"
 "Hard"
 "Shut Up and Drive"
 "Fire Bomb"
 "Disturbia"
מערכה שנייה:
 "Rockstar 101"
 "Rude Boy"
 "Wonderwall"
 מחרוזת: "Love The Way You Lie" / "Airplanes" / "Hate That I Love You"
 "Rehab"
מערכה שלישית:
 "Unfaithful"
 "Stupid in Love"
 "Te Amo"
מערכה רביעית:
 "Don't Stop the Music"
 "Breakin' Dishes"
 "The Glamorous Life"
 "Let Me"
 "SOS"
 "Take a Bow"
הדרן:
 "Medley" (מחרוזת של 3 שירים ברצף)
 "Wait Your Turn"
 "Live Your Life"
 "Run This Town"
 "Umbrella"

אוסטרליה
 "Mad House" (וידאו פתיחה, מכיל סימפולים של Disturbia)
מערכה ראשונה:
 "Only Girl (In The World)"
 "Hard"
 "Shut Up and Drive"
 "Fire Bomb"
 "Disturbia"
מערכה שנייה:
 "Rockstar 101"
 "S&M"
 "Rude Boy"
 "Hate That I Love You"
 "Love The Way You Lie (Part II)"
מערכה שלישית:
 "Unfaithful"
 "Te Amo"
"What's My Name?"
מערכה רביעית:
 "Don't Stop the Music"
 "Breakin' Dishes"
 "The Glamorous Life"
 "Let Me"
 "SOS"
 "Take a Bow"
הדרן:
 "Medley" (מחרוזת של 3 שירים ברצף)
 "Wait Your Turn"
 "Live Your Life"
 "Run This Town"
 "Umbrella"

קשה 
הזמרת קשה שימשה כזמרת חימום בכל היעדים בצפון אמריקה:
 "Blah Blah Blah"
 "Party At A Rich Dude's House"
 "V.I.P"
 "Dinosaur"
 "Animal"
 "Stephen"
 "Take It Off"
 "Your Love Is My Drug"
 "Tik Tok"

קישורים חיצוניים

סיבובי הופעות מ-2010
סיבובי הופעות מ-2011
סיבובי הופעות של ריהאנה
סיבובי הופעות בישראל